Gustav zu Pulitz

Gustav Heinrich Gans Edler Herr zu Putlitz (naskiĝis la 20-an de marto 1821 en Gross Pankow, Prignitz - mortis la 5-an de septembro 1890 en Retzien) estis germana verkisto.

Gans zu Putlitz estis de 1863 ĝis 1867 la direktoro de la kortega teatro en Schwerin, poste dum iom da tempo kortega marŝalo al la Kronprinco de Germanio kaj en 1873 li estis nomumita direktoro de la kortega teatro en Karlsruhe. Li faris sukcesan paŝon per siaj fabelcikloj Was sich der Wald erzählt (1850) kaj Vergissmeinnicht (1853). Agrabla etoso regas en liaj multaj plezurteatraĵoj, inter kiuj Spielt nicht mit dem Feuer! ("Ne ludu kun la sagoj de Kupido!", 1853) kaj Badekuren ("La bankuraco", 1854) estas menciindaj. Li ankaŭ verkis teatraĵojn en alta stilo, romanojn, novelojn, biografion de Carl Leberecht Immermann (2 volumoj, 1870) kaj pli. Gans zu Putlitz Ausgewählte Werke estis publikigita en 7 volumoj de 1872 ĝis 1888. Lia biografio estis verkita de lia vidvino, Elisabeth, naskita Königsmarck (3 volumoj, 1894).

 En Esperanto aperis 

 La glavo de Damokles, teatraĵo prezentita je la UK 1921 en antaŭkongreso en Dresdeno, prezentita de amatoraj anoj de la esperantoklubo "Antaŭen ĝis la venko" el Chemnitz.

Kategorio:Germanaj poetoj
Kategorio:Germanaj verkistoj
Kategorio:Germanaj dramistoj